Addysg, Cymru RHAN 1 ENWI A CHYCHWYN Enwi a chychwyn 1 1 Enw’r Rheoliadau hyn yw Rheoliadau Addysg (Cymorth i Fyfyrwyr) (Diwygiadau Amrywiol) (Cymru) 2020. 2 Daw’r Rheoliadau hyn i rym ar 2 Mawrth 2020. RHAN 2 DIWYGIADAU I REOLIADAU ADDYSG (CYMORTH I FYFYRWYR) (CYMRU) 2017 Diwygiadau i Reoliadau Addysg (Cymorth i Fyfyrwyr) (Cymru) 2017 2 Mae Rheoliadau Addysg (Cymorth i Fyfyrwyr) (Cymru) 2017 wedi eu diwygio yn unol â rheoliadau 3 a 4. 3 Yn rheoliad 2(1) (dehongli), yn y diffiniad o “cwrs penben”, ar ôl “neu 2015”, ym mhob lle y mae’n digwydd, mewnosoder “neu o dan y Rheoliadau hyn”. 4 Yn Atodlen 5 (asesiad ariannol)— a ym mharagraff 5— i yn is-baragraff (2), ar ôl “is-baragraff (3)” mewnosoder “ac is-baragraff (4A)”; ii ar ôl is-baragraff (4) mewnosoder— 4A Os pennir incwm aelwyd myfyriwr cymwys drwy gyfeirio at incwm gweddilliol dau riant o dan baragraff 3(2)(a), rhaid dehongli’r cyfeiriadau yn is-baragraffau (2), (3) a (4) at incwm gweddilliol A fel pe baent yn gyfeiriadau at swm cyfanredol incymau gweddilliol y ddau riant. ; b ym mharagraff 6(1), ar ôl “(a chan eithrio is-baragraffau” mewnosoder “(4A),”; c ym mharagraff 7— i daw’r testun presennol yn is-baragraff (1); ii ar ôl yr is-baragraff hwnnw mewnosoder— 2 Ond wrth gymhwyso is-baragraffau (2), (3) a (4) o baragraff 5 wrth bennu incwm gweddilliol partner rhiant myfyriwr cymwys newydd, rhaid dehongli’r cyfeiriadau at incwm gweddilliol A yn yr is-baragraffau hynny fel pe baent yn gyfeiriadau at swm cyfanredol incymau gweddilliol rhiant y myfyriwr cymwys newydd a phartner rhiant y myfyriwr cymwys newydd. RHAN 3 DIWYGIADAU I REOLIADAU ADDYSG (CYMORTH I FYFYRWYR) (CYMRU) 2018 Diwygiadau i Reoliadau Addysg (Cymorth i Fyfyrwyr) (Cymru) 2018 5 Mae Rheoliadau Addysg (Cymorth i Fyfyrwyr) (Cymru) 2018 wedi eu diwygio yn unol â rheoliad 6. 6 Ym mharagraff 16 o Atodlen 3 (cyfrifo incwm)— a yn lle is-baragraff (3) rhodder— 3 Y flwyddyn ariannol gymwys yw BG os yw Gweinidogion Cymru wedi eu bodloni— a pan fo P yn un o ddau berson y cyfrifir cyfanred eu hincymau gweddilliol o dan baragraff (b)(i) neu (ii) o Restr A ym mharagraff 3(1), fod cyfanred incymau gweddilliol P a’r person arall ar gyfer BG yn debygol o fod o leiaf 15% yn llai na chyfanred incymau gweddilliol P a’r person arall ar gyfer BF-1, neu b mewn unrhyw achos arall, fod incwm gweddilliol P ar gyfer BG yn debygol o fod o leiaf 15% yn llai nag incwm gweddilliol P ar gyfer BF-1. ; b yn lle is-baragraff (5) rhodder— 5 Pan fo’r is-baragraff hwn yn gymwys— a y flwyddyn ariannol gymwys yw BG os yw Gweinidogion Cymru wedi eu bodloni— i pan fo P yn un o ddau berson y cyfrifir cyfanred eu hincymau gweddilliol o dan baragraff (b)(i) neu (ii) o Restr A ym mharagraff 3(1), fod cyfanred incymau gweddilliol P a’r person arall ar gyfer BG yn debygol o fod o leiaf 15% yn llai na chyfanred incymau gweddilliol P a’r person arall ar gyfer BF, neu ii mewn unrhyw achos arall, fod incwm gweddilliol P ar gyfer BG yn debygol o fod o leiaf 15% yn llai nag incwm gweddilliol P ar gyfer BF; b fel arall, y flwyddyn ariannol gymwys yw BF. RHAN 4 DIWYGIADAU I REOLIADAU ADDYSG (CYMORTH I FYFYRWYR) (GRADDAU MEISTR ÔL-RADDEDIG) (CYMRU) 2019 Diwygiadau i Reoliadau Addysg (Cymorth i Fyfyrwyr) (Graddau Meistr Ôl-raddedig) (Cymru) 2019 7 Mae Rheoliadau Addysg (Cymorth i Fyfyrwyr) (Graddau Meistr Ôl-raddedig) (Cymru) 2019 wedi eu diwygio yn unol â rheoliad 8. 8 Ym mharagraff 16 o Atodlen 3 (cyfrifo incwm), yn lle is-baragraff (3) rhodder— 3 Y flwyddyn ariannol gymwys yw BG os yw Gweinidogion Cymru wedi eu bodloni— a pan fo P yn un o ddau berson y cyfrifir cyfanred eu hincwm gweddilliol o dan baragraff (b)(i) neu (ii) o Restr A ym mharagraff 3(1), fod cyfanred incymau gweddilliol P a’r person arall ar gyfer BG yn debygol o fod o leiaf 15% yn llai na chyfanred incymau gweddilliol P a’r person arall ar gyfer BF-1, neu b mewn unrhyw achos arall, fod incwm gweddilliol P ar gyfer BG yn debygol o fod o leiaf 15% yn llai nag incwm gweddilliol P ar gyfer BF-1. Kirsty Williams Y Gweinidog Addysg, un o Weinidogion Cymru 11 Chwefror 2020